### Resume

Det tekniske budgetforslag 2024-2027 herunder de generelle budgetbemærkninger og aktivitetsforudsætninger fremlægges til udvalgets godkendelse. Derudover orienteres udvalget om det tekniske anlægsbudgetforslag.

### Sagsfremstilling

Ifølge den interne tidsplan for budgetlægningen 2024-27 godkendt af Teknisk Udvalg den 7. marts 2023 skal udvalget i dag godkende:

* Teknisk budgetforslag 2024-27,
* Generelle bemærkninger og aktivitetsforudsætninger
* Takster

Herudover orienteres udvalget om:

* Teknisk anlægsbudgetforslag

Ad 1. Teknisk Budgetforslag 2024-27

Udgangspunktet for den tekniske budgetramme er det vedtagne budget 2023, korrigeret for efterfølgende politiske beslutninger.

Øyvind Lauritsen for 2024 for Teknisk Udvalg udgør 232,646 mio. kr. og fordeler sig i følgende hovedoverskrifter:

![](data:image/png;base64...)

Figur 1: Tabel med budgetforslag 2024-2027, fordelt på hovedområder.

Ændringer mellem årene beskrives herunder:

På Kollektiv trafik falder budgettet med ca. 0,6 mio. kr. fra 2023 til 2024. Faldet består af tre ændringer. Den første ændring skyldes beslutning om at løse en tidligere udfordring på området med 13 mio. kr. fra asfalt over 4 år (2020-2023). Derfor tilbageføres et varigt budget på 3,3 mio. kr. fra kollektiv trafik til asfalt i 2024. Den anden ændring skyldes at der i budgetforlig 2023 blev tildelt en pulje på 4 mio. kr. til TU som efterfølgende blev fordelt mellem kollektiv trafik og afledt drift. Således tilføres 1,9 mio. kr. til kollektiv trafik fra 2024 og frem. Den tredje ændring skyldes at busdepotet flyttes til ejendomsadministrationen. Budget hertil var en nettoindtægt på 0,8 mio. kr.

På [adresse] stiger budgettet med ca. 4,5 mio. kr. Dette skyldes at finansieringen fra asfalt til kollektiv trafik stopper i 2024 (+3,3 mio. kr.), at der tilføres afledt drift fra puljetildeling i budgetforlig (+2,1 mio. kr. ) samt omlægning af sommerblomster, rabatgræs og LED-lys i P-huse (-0,5 mio. kr.). Derudover kommer der afledt drift af P-huset på [adresse] ( -0,55 mio. kr.), som er en nettomerindtægt og endelig er der i Lov- og cirkulæreprogrammet for 2023 givet kompensation i 2024 for forbud mod kemikalier til ukrudtsbekæmpelse (+0,317 mio. kr. ). Vejle Kommune bruger i forvejen ikke kemikalier og derfor foreslår forvaltningen at LCP midlerne nedskriver Rum til Velfærdsprioritering.

Puljer falder med 4 mio. kr. fra 2023 til 2024, hvilket afspejler udmøntningen til hhv. kollektiv trafik og [adresse].

Rum til velfærdsprioritering/Eksterne konsulenter

Serviceudgifterne reduceres jf. [adresse] budgetstrategi med 5 mio. kr. årligt for at skabe rum til velfærdsprioritering. Det svarer ca. til 0,1 % af de samlede serviceudgifter. Hertil kommer forventning om reduceret forbrug af eksterne konsulenter (på eksterne konsulenter skulle spares 10 mio. kr. i 2021, 14 mio. kr. i 2022, 16 mio. kr. i 2023, 18 mio. kr. i 2024 og 20 mio. kr. i 2025).

Besparelsen på TU udgør 0,467 mio. kr. i 2024. Dertil kommer besparelsen fra budget 2023 på 0,459 mio. kr. som kun blev løst i 2023. I alt 0,926 mio. kr.

Såfremt LCP midlerne til ukrudtsbekæmpelsen nedskriver besparelsen, udgør den samlede besparelse i 2024 0,609 mio. kr.

Udvalget skal drøfte, hvordan besparelsen på 0,6 mio. kr. håndteres. Endelig beslutning foreslås at afvente det vedtagne budget 2024 i oktober.

Kommentarer fra Fag- og LokalMED

Oplæg til det tekniske budget er fremlagt for hhv. LokalMED og FagMED. Høringssvar er vedhæftet.

Ad 2. Generelle budgetbemærkninger og aktivitetsforudsætninger

Generelle budgetbemærkninger inkl. aktivitetsforudsætninger er vedlagt som bilag.

Ad 3. Takster

Gebyrblad for parkering er vedlagt som bilag.

Ad 4. Orientering om Teknisk anlægsbudgetforslag

Økonomiudvalget godkendte den 8. maj 2023 direktionens oplæg til det tekniske anlægsbudgetforslag 2024-2027. Det indgår herefter i det tekniske budgetforslag.

Anlægsbudgetforslaget indeholder overslagsårene fra det vedtagne anlægsbudget 2023-2026 og politiske beslutninger truffet af Byrådet efterfølgende til og med 26. april 2023. Anlægsbudgetforslaget vil efter Økonomiudvalgets godkendelse blive ajourført med beslutninger til og med Byrådets møde den 21. juni 2023 samt fremskrevet til 2024-niveau.

Anlægsbudgetforslaget kan ses i bilag.

### Sagens videre forløb

Sagen skal alene behandles af Teknisk Udvalg

### Klima og resiliensvurdering

Ingen bemærkninger

### Teknik- og Miljødirektøren indstiller,

|  |  |
| --- | --- |
| at | de generelle budgetbemærkninger og aktivitetsforudsætninger godkendes, og |

|  |  |
| --- | --- |
| at | orientering om teknisk anlægsbudget tages til efterretning. |

### Beslutning

Godkendt, med følgende bemærkninger;

LCP-midlerne vedr. ukrudtsbekæmpelse og

driftsmidlerne til skøjtebanen (i årene 2024 og 2025) disponeres til besparelsen.